Projekti E NATURA

Bashkia Berat në bashkëpunim me Bashkinë Follorina (Greqi) dhe Universitetin e Maqedonisë Perëndimore ( Greqi) në kuadër te thirrjes së katërt të Programit të Bashkëpunimit Ndërkufitar Shqipëri- Greqi financuar nga BE, janë shpallur fitues të Projektit‘’ Zhvillimi i turizmit të biçikletave në mënyrë të qëndrueshme dhe miqësore me natyrën, për të promovuar biodiversitetin lokal’’ ( shkurtimisht ‘’E-Natura’’) . Kontrata e grantit ndërmjet Partnerit Lider dhe Sekretariatit Teknik të Projekteve Ipa është nënshkruar në datën 14.11.2019.

Fokusi i projektit për Bashkinë e Beratit, do të jete zhvillimi i sporteve me biçikleta, për të nxitur zhvillimin e eko-turizmit. Projekti do të promovoje aktivitetet e ndryshme turistike, ndërkohe që një aplikacion për rezervimin e bicikletave elektronike, do të lejojë rezervimin online të bicikletave nëpërmjet telefonave smartphone. Do të krijohen katër shtigje për biçikleta në rrethinat e qytetit Berat drejt atraksioneve natyrore, duke vene theksin kështu në bio diversitetin e vendit. Këto shtigje do të jenë më tërheqëse për audienca si, familja, shkollat, turistet etj.

Rezultatet e pritshme:

1.Percaktimi dhe krijimi i te paktën 4 shtigjeve të biçikletave malore të cilat do jenë të ndërlidhura me njëra-tjetrën në Bashkinë Berat me nje gjatesi ne total te pakten 100 km .

2. Percaktimi dhe krijimi i 2 kopshteve mini-botanike pergjate shtigjeve te bicikletave.

3. Organizimi i dy eventeve atletike, që të promovohen aktivitet e projektit dhe progresi i tyre.

4. Organizimi i 6 eventeve me biçikleta ne shtigjet e biçikletave në rrethin e Beratit. Këto evente synojnë që të ndërgjegjësojnë shoqerinë civile për alternativat turistike dhe aktivitetet me familjen.

Buxheti i Bashkisë Berat do të jetë 94,000 euro. Kohëzgjatja e projektit do të jetë 2 vjet.

Bashkëfinancimi i Bashkisë Berat do të jetë në masën 15% të buxhetit i cili do të mbulohet nga kontributi me burimet njerezore (stafi) të Bashkisë.